विवाहिता के अपहरण का आरोपी जोधपुर से गिरफ्तार
10दिन पहले घर से विवाहिता के अपहरण मामले में पांचौड़ी थाना पुलिस ने शनिवार को आरोपी को जोधपुर की एक होटल से पकड़ लिया। पुलिस ने विवाहिता को भी बरामद कर लिया है। इस मामले में विवाहिता ने भादसं की धारा 164 के तहत करवाए गए बयान में दुष्कर्म का आरोप लगाया है। पुलिस ने आरोपी को गिरफ्तार कर लिया।
पांचौड़ी थाना पुलिस के मुताबिक, जोधपुर के लोहावट क्षेत्र की जहियों की ढाणी निवासी शकूर मोहम्मद पुत्र बशीर 22 फरवरी को देर रात बोलेरो लेकर विवाहिता के घर पहुंचा। उसने फोन कर विवाहिता को बाहर बुलाया। जैसे ही वह बाहर आई, उसे बोलेरो में पटक कर उसका अपहरण कर लिया। विवाहिता के पति ने पांचौड़ी थाने में प|ी की गुमशुदगी रिपोर्ट दर्ज करवाई थी। इस पर पुलिस ने जोधपुर की एक होटल से आरोपी शकूर मोहम्मद को पकड़ लिया। पुलिस ने विवाहिता को भी बरामद कर लिया है। इधर, विवाहिता ने अपने बयानों में आरोप लगाया कि शकूर ने उसके साथ दुष्कर्म किया। पुलिस ने विवाहिता का मेडिकल करवाया और शकूर को गिरफ्तार कर लिया।
bho_Deva hin_Deva hin_Deva